# Amudarja

### Straipsnis iš Vikipedijos, laisvosios enciklopedijos.

Amudarja
Amudarjos delta
Ilgis | 1415 km
Baseino plotas | 309 000 km²
Ištakos | Pamyras
Žiotys | Aralas
Šalys | Tadžikija, Afganistanas, Uzbekija, Turkmėnija

Amudarja (uzb.: Amudaryo; pers.: آمودریا; senovėje: Oxus, Jayhun, Dgihun) – upė Vidurinėje Azijoje. Ilgis 1415 km (su Piandžu 2540 km). Prasideda Tadžikistano ir Afganistano pasienyje, susiliejus Vachšo ir Piandžo upėms, prasidedančioms Pamyre. Teka į vakarus ir šiaurės vakarus Uzbekijos-Afganistano, Turkmėnijos-Afganistano sienomis, toliau per Turkmėniją, dalį teritorijos Turkmėnijos-Uzbekijos siena ir likusią dalį per Uzbekiją. Seniau įtekėjo į Aralo ežerą ir sudarė deltą (dabar beveik nebepasiekia). Upės baseiną galima skirstyti į dvi dalis: kalnų ir lygumų. Lyguminis baseinas driekiasi Karakumų ir Kyzylkumo dykumomis. Daug kur keičia vagą. Istoriniai šaltiniai mini, kad Amudarja tekėdavo į Kaspijos jūrą, arba ir į Kaspiją, ir į Aralą. Didžiausi intakai: Kafriniganas, Surchandarja (dešinieji), Kunduzas (kairysis). XX a. antrojoje pusėje upės debitas ties Kerkiu buvo apie 2000 m³/s (maksimalus – 9060 m³/s, minimalus – 420 m³/s). Pavasarį patvinsta. Vanduo pasižymi dideliu drumstumu (3,3 kg/m³). Žemupys didžiąją metų dalį sausas (dėl to senka Aralo ežeras), o žiemą užšąla. Laivyba nuo Čardžou. Labai intensyviai naudojama medvilnės laukų drėkinimui. Nuo Amudarjos atsišakoja Karakumų kanalas – drėkinantis visą pietų Turkmėnistaną. Amu Bucharos kanalas drėkina centrinį Uzbekistaną. Maitina Sarykamyšo ežerą. Svarbiausi pakrančių miestai: Termezas, Nukusas (Uzbekija), Kerkis, Čardžou (Turkmėnija).

Rodomas puslapis "http://lt.wikipedia.org../../../a/m/u/Amudarja.html"

Kategorijos: Azijos upės | Afganistano geografija | Tadžikijos upės | Turkmėnijos geografija | Uzbekijos geografija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Česky
- Deutsch
- English
- Esperanto
- Español
- Eesti
- Suomi
- Français
- Italiano
- 日本語
- 한국어
- Lumbaart
- Nederlands
- ‪Norsk (bokmål)‬
- Polski
- Português
- Русский
- संस्कृत
- Slovenčina
- Svenska
- Türkçe
- Українська
- Tiếng Việt
- 中文